|  |  |  |  |
| --- | --- | --- | --- |
| **השאלה** | **ממד ההבנה** | **השתמעויות להוראה** | **השתמעויות להוראה בעקבות מבדק כיתות ב'** |
| **"מי מצחצח שיניים לדגים?"** | | |  |
| שאלה 1  מדוע קוראים לדג הנקאי בשם זה? | הבנת המשמעות הגלויה בטקסט- זיהוי של הסבר הכתוב בטקסט במפורש | * יש להתעכב במהלך הוראת הטקסט על אמצעי קישור, כמו מילות קישור.   סיבה- מפני ש..., מכיוון, כי...   * שימוש בקריאה מרפרפת למציאת התשובה בטקסט. |  |
| שאלה 2  איך דג הנקאי מסמן לדגים שהוא פנוי? | הבנת המשמעות הגלויה בטקס- שאלות הפותחות במילה "איך". | * יש ללמד את התלמידים כי בשאלות הפותחות במילת השאלה "איך" הם נדרשים לתאר או להסביר מהלך או אופן פעולה. * יש ללמד את התלמידים את משמעותן של מילות קישור כמו כך, המאזכרות תוצאה או סיכום של תהליך או של עובדה, שתוארו קודם לכן בטקסט. |  |
| שאלה 3  התבוננו בתמונה:  בתמונה רואים תור של מכוניות שמחכות לשטיפה. איך התור הזה קשור לקטע שקראתם על הנקאי? | הבנת המשמעות המשתמעת מן הטקסט- הבנת קשרים שאינם מפורשים בין רעיונות ובין נושאים המיוצגים באופן מילולי או חזותי בטקסטים נלווים | * בהוראה של טקסט מידע המורה צריך להתעכב על חלקים שבהם מתוארת השוואה, ולשאול שאלות כמו "במה דומה... ל...?" * יש ללמד את מילות הקישור המתאימות לציון ההיבטים של הדמיון (כמו, גם). |  |
| שאלה 4  התבוננו בתמונות שלפניכם. לפי הקטע שקראתם, השלימו וכתבו מה קורה בכל תמונה. | רצף כרונולוגי סיבתי | יש ללמד את התלמיד לעקוב אחר הרצף של התהליך ולהתמקד בקשר הלוגי בין פרטי התהליך, תוך התמקדות במאזכרים ובמילות קישור. |  |
| שאלה 5  הנקאי והדגים שהוא מנקה הם דוגמה לבעלי חיים המשתפים פעולה בטבע. מה כל אחד מהן מקבל?  השלימו —  הנקאי מקבל \_\_\_\_\_\_\_\_\_\_\_\_.  הדגים מקבלים \_\_\_\_\_\_\_\_\_\_\_. | זיהוי קשרים לוגיים מפורשים בטקסט | חשוב לכוון את התלמידים לרעיונות מכלילים העשויים להופיע בפתיחת הטקסט או כמסקנה בסיומו.  על המורה לתווך בהוראה ולסייע לתלמיד להבין את הקשר בין הרעיון המכליל בטקסט ובין הפירוט שלו או הדוגמאות שלו. |  |
| שאלות 6-7  בקטע כתוב שהדג הטורף פוער פה גדול. השלימו —  במקום המילה פוער אפשר לכתוב את המילה \_\_\_\_\_\_\_\_\_.  בקטע כתוב שהדג הטורף אינו נוגע לרעה בדג הנקאי. למה הכוונה במילים אינו נוגע לרעה?  1 . לא פוגע  2 . לא מפחד  3 . לא כועס  4 . לא מתקרב | הבנת המשמעות המשתמעת מן הטקסט- הבנת מילה מתוך הקשר | יש ללמד את התלמידים להבין את המילה בהקשר למשפט, באמצעות השאלה: " איזו מילה יכולה להחליף את המילה הזאת כך שתתאים למשפט?" |  |
| שאלה 8-  ענו על השאלה: לפי הקטעים שקראתם, במה דומה אנפית הבקר לדג הנקאי? | פרשנות, עיבוד ויישום- השוואה בין פרטי מידע ומיזוג שלהם | כדי ליצור התנסויות של השוואה בין שני טקסטים, אפשר ללמד שני טקסטים באותו נושא, ובעקבות הקריאה והלמידה לבקש מן התלמידים להצביע על נקודות הדמיון והשוני.  חשוב ללמד את מילות הקישור המתאימות לציון ההיבטים של הדמיון (כמו, גם). |  |
| שאלה 9-  השלימו בכל משפט מילה מאותה משפחה של המילה המודגשת. | לשון ומטה-לשון | מומלץ לבחור מילים מתוך טקסט נלמד, החשובות ללמידה בשל היותן מרכזיות בטקסט או בשל שכיחותן בטקסטים אחרים, לתרגל גזירה של מילים נוספות מאותה משפחה, לברר את משמעותן ולשבץ אותן בהקשר תחבירי מתאים. |  |
| **"למה אתחפש?"** | | |  |
| שאלה 1-למה עדי הייתה מבולבלת בתחילת הסיפור? | הבנת המשמעות הגלויה בטקסט — איתור פרטי מידע מפורשים בטקסט | בתהליך ההוראה של סיפור בכיתה חשוב להתמקד ברקע לסיפור ובאירוע המאתחל  שממנו מתפתחת עלילת הסיפור.  במענה על שאלות המציינות את מקום המידע בטקסט, כגון "בתחילת הסיפור", יש  להסביר לתלמיד כי בחלק מן השאלות יש הכוונה לִמְקום המידע בסיפור. הַכְוונה זו  מקילה על התמצאות התלמיד בטקסט וממקדת את הקריאה החוזרת בו רק לחלק  מתוך הטקסט. |  |
| שאלה 2- במה עדי שיחקה אחר הצהריים? | הבנת המשמעות הגלויה בטקסט — איתור פרטי מידע מפורשים בטקסט | במהלך קריאת סיפור בכיתה חשוב לעודד את התלמידים לעקוב אחר פעולותיהן ומעשיהן של הדמויות, שכן כמו במקרה של הסיפור הזה, לפעולה של הדמות יש  קשר להשגת המטרה שלה בסוף הסיפור — בחירת תחפושת לקראת חג פורים.  במענה על שאלה המציינת **אירוע** כלשהו בסיפור או **זמן** כלשהו בסיפור, יש ללמד  את התלמידים שציון של שני אלה מכוון אותם לחלק הרלוונטי בסיפור, שבו אפשר  לאתר את המידע הנדרש. |  |
| שאלה 3- למה החברים של עדי לא הכירו אותה? | הבנת המשמעות המשתמעת מן הטקסט — הבנת רעיונות משתמעים מן הטקסט | במהלך קריאת סיפור חשוב לעודד את התלמידים לחשיבה סיבתית בנוגע למניעי הדמויות, לתגובותיהן לאירועים וליחסים ביניהן, כל אלה באמצעות שאלות  העוסקות בסיבתיות, כמו ״מדוע הדמות...?״ ״מה הסיבה ל...?״  במענה על השאלה יש להנחות את התלמיד לאתר בסיפור את תגובת החברים בראותם את עדי, באמצעות שאלה כגון “היכן אפשר למצוא זאת בסיפור?“ אם  התלמיד חוזר וקורא את החלק הרלוונטי בסיפור, יש לעזור לו ליצור את הקשר הסיבתי בין שני רעיונות. |  |
| שאלה 4- למה עדי צחקה בסוף הסיפור? | פרשנות, עיבוד ויישום — גיבוש תובנות בנוגע לרגשות העולים מן הטקסט | במהלך קריאת סיפור חשוב לעודד את התלמידים לחשיבה סיבתית בנוגע למניעיהדמויות, לתגובותיהן לאירועים וליחסים ביניהן, כל אלה באמצעות שאלות  העוסקות בסיבתיות, כמו ״מדוע הדמות...?״ ״מה הסיבה ל...?״ |  |
| שאלה 5- השלימו: בסוף הסיפור עדי החליטה להתחפש ל \_\_\_\_\_\_\_\_\_\_\_\_. | הבנת המשמעות המשתמעת מן הטקסט — הבנת רעיונות משתמעים מן הטקסט | בהוראה של סיפור המורה צריך לאתר פרטי מידע שאינם מפורשים ושכדי להבין אותם התלמיד נדרש להסיק מידע משתמע מהמסופר או מידע קודם. חשוב שהמורה יתווך בהוראה של פרטים משתמעים ובהבנתם תוך כדי קריאת הסיפור  ולא בסיומו. כמו כן המורה יכול להסביר פרטים משתמעים בהוראה מפורשת.  למשל הוא יכול להדגים כיצד הוא ״חושב בקול״ כאשר הוא נדרש להסיק מסקנה  בנוגע לרעיון המשתמע מן הטקסט. |  |
| שאלה 6- קראו את הקטע שלפניכם והשלימו את המילים החסרות בו לפי הסיפור. | הבנת המשמעות הגלויה בטקסט — ארגון מחודש של פרטי מידע מפורשים בטקסט | בהוראת סיפור חשוב לעודד את התלמיד לשחזר את הסיפור שלמד, כך שיוכל לבנות את עלילת הסיפור ולזכור אותו. השלמת קלוז על סיפור שנלמד או על קטע  מידע שנלמד הוא אמצעי לסיכום. כשמחברים קלוז שהמילים החסרות בו הן מילות תוכן, צריך להקפיד על בחירת מילים מרכזיות בטקסט. |  |
| **"כמה גדלתי"** | | |  |
| שאלה 1- לפי תחילת הסיפור, מה המבוגרים אומרים לאסנת? | הבנת המשמעות הגלויה בטקסט — איתור פרטי מידע מפורשים בטקסט | השאלה מכוונת את התלמיד אל תחילת הסיפור — "לפי תחילת הסיפור..."  - מומלץ ללמד את התלמיד להבחין כי בחלק מן השאלות יש הכוונה לִמְקום המידע בסיפור, הכוונה המקילה על ההתמצאות בטקסט וממקדת את הקריאה  החוזרת בו רק לחלק מתוך הטקסט.  - מומלץ לתרגל המרות מדיבור ישיר לדיבור עקיף בטקסטים מזדמנים בכיתה.  - תרגול כזה נחוץ בייחוד לתלמידים שתשובתם לשאלה נכתבה בדיבור ישיר,  למשל ״שגדלתי״ במקום בדיבור עקיף ״שהיא גדלה״. טעות מעין זו יוצרת חוסר הלימה מבחינה תחבירית בין התשובה לשאלה. |  |
| שאלה 2- מה אסנת ביקשה מאימא שלה בתחילת הסיפור? | הבנת המשמעות הגלויה בטקסט — איתור פרטי מידע מפורשים בטקסט | בשגרת ההוראה של סיפור בכיתה חשוב להנחות את התלמיד לזהות את רצונן של הדמויות, שכן הרצון שלהן הוא זה המניע את העלילה. תלמיד המזהה בפתיחת  הסיפור את רצונה של הדמות יוכל ביתר קלות לשַמר זאת בזיכרונו לאורך קריאת הסיפור ולקשור את רצונה של הדמות לאירועי העלילה בהמשך. מומלץ לעשות זאת באמצעות קריאת הסיפור בחלקים. אפשר להנחות את התלמידים לקרוא רק את התחלת הסיפור, לעצור ולשאול אותם שאלות בנוגע לרצונה של הדמות, לכוונתה  או למטרתה.  כמו בשאלה 1 גם כאן על התלמיד לשים לב שהשאלה מכוונת לתחילת הסיפור  ומשמעות הדבר שעליו לחזור ולעיין רק בחלקו הראשון של הטקסט.  בשאלות רב–בררה יש להבהיר לתלמיד שעליו לקרוא את כל האפשרויות ולבחור רק תשובה נכונה אחת. |  |
| שאלה - בסיפור כתוב: "אימא חשבה הרבה...."  מה חשבה אימא לפי הסיפור? | פרשנות, עיבוד ויישום — העלאת השערות על סמך הכתוב בטקסט | בהוראת סיפור מומלץ לכוון את הקשב של התלמיד לא רק לפעולות של הדמויות, אלא גם למחשבות של הדמויות כתגובה למעשיהן או לדבריהן של דמויות אחרות.  מחשבות יכולות להיות גלויות ומפורשות ויכולות להיות משתמעות. אם המחשבות משתמעות, יש לעודד את התלמיד לשער מה חושבות הדמויות ובהמשך הקריאה  לבחון את ההשערה לאור מה שמסופר. |  |
| שאלה 4א 4ב-  השלימו:  כשאסנת החלה למדוד את הבגדים היא הייתה מודאגת, כי\_\_\_\_\_\_\_\_\_\_\_\_\_\_\_\_\_\_\_\_\_\_\_.  א  אבל כשאסנת ראתה את אימא מחייכת היא החלה לצחוק, כי \_\_\_\_\_\_\_\_\_\_\_\_\_\_\_\_\_\_\_\_\_. | פרשנות, עיבוד ויישום — גיבוש תובנות בנוגע לרגשות העולים מן הטקסט | כדי להבין את הסיפור הקורא נדרש לעקוב אחר מצבן הרגשי של הדמויות במהלך אירועי העלילה, ואחר התהפוכות שהן עוברות כדי למלא את רצונותיהן.  מומלץ להנחות את התלמיד לחשוב מה גורם לדמויות להרגיש רגשות שונים — עצב, דאגה או שמחה — באמצעות שאלות של סיבה, כגון ״מדוע הדמות מרגישה כך?״  ״מה גורם לה להרגיש כך?״ וכדומה.  במענה על שאלה המשלבת תיאור של אירוע מתוך הסיפור, כמו "כשאסנת החלה  למדוד את הבגדים היא הייתה..." רצוי שהמורה יפנה את תשומת לבו של התלמיד לתוכן המשפט, ילמד אותו כיצד לאתר בטקסט את האירוע המתואר וינחה אותו  לקרוא שוב את הקטע הרלוונטי מהטקסט.  בשאלות השלמה שבהן יש מילות קישור כגון כי או כדי, יש ללמד את התלמיד להיעזר במילת הקישור כדי להבין את משמעות ההשלמה הנדרשת — סיבה או  תכלית, ולהנחותו לאתר בטקסט את הסיבה או את התכלית הקשורים לאירוע  המתואר בשאלה. |  |
| שאלה 5א- לאימא היה רעיון איך להראות לאסנת שהיא גדלה. מה היה הרעיון? | הבנת המשמעות המשתמעת מן הטקסט — הבנת רעיונות משתמעים מן הטקסט | בהוראת סיפור יש להנחות את התלמידים לחשוב במהלך קריאת הסיפור על המניעים של הדמויות לפעולותיהן: מדוע הדמות רוצה להשיג מטרה כלשהי? מדוע הדמות מחליטה לפעול כפי שהיא פועלת? וכדומה. אפשר לעשות זאת בשתי דרכים:  1. המורה ישאל שאלות על הסיבות לפעולות של הדמויות בזמן קריאת הסיפור;  2. המורה ידגים את המחשבות שלו בזמן קריאת הסיפור, ובעקבות זאת הוא יעודד את התלמיד להביע בקול את מחשבותיו בזמן הקריאה. יש חשיבות רבה  לעשות זאת לא בסיום קריאת הטקסט אלא במהלך הקריאה, שכן כך אפשר לעזור לתלמיד לחבר בין האירועים השונים. גם החשיבה בקול בזמן הקריאה עשויה לעזור לקורא לשַמר בזיכרונו את פרטי המידע שהוא קורא בטקסט.  במענה על השאלה המורה יתווך את הבנת הרעיון לתלמיד באמצעות שאלות, כגון“מה עשתה האם לאחר שצץ רעיון במוחה?“ “מה הייתה התגובה של אסנת כאשר מדדה את הבגדים?“ |  |
| שאלה 5ב- הציעו רעיון אחר שבעזרתו אסנת תוכל לראות שהיא גדלה. | פרשנות, עיבוד ויישום — יישום הנלמד מן הטקסט בהקשרים אחרים | במהלך הוראת סיפור חשוב לעודד את התלמידים להעלות פרשנויות, מחשבות, עמדות או הצעות מעולמם האישי הנוגעות לפעולות הדמויות, לרצונותיהן  ולתגובותיהן. למשל ״מה היית עושה?״ ״איך היית נוהג?״ ״מה היית מציע?״  יצירת קשר בין התוכן הנקרא ובין עולמו של הקורא מאפשרת לקורא להזדהות עם הדמויות בסיפור. הזדהות זו יכולה לתרום להבנה טובה יותר של הדמויות, שלפעולותיהן, של כוונותיהן ושל תגובותיהן, ובכך לתרום להבנת הסיפור כולו. |  |